**SZOLGÁLTATÁSVÁSÁRLÁSI SZERZŐDÉS**

Jelen Szerződés létrejött egyrészről

1. az Országos Környezetvédelmi és Természetvédelmi Főfelügyelőség Nemzeti Hulladékgazdálkodási Igazgatóság (székhelye: 1095 Budapest Kvassay Jenő út 1/A.; adószáma: 15597779-2-41; bankszámlaszáma: 10032000-00287261-00000000 (Magyar Államkincstár); elérhetősége: [info@ohunonprofit.hu](mailto:info@ohunonprofit.hu); képviseli: Búsi Lajos; a továbbiakban: **OKTF NHI**),

másrészről

1. a/az\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (székhelye: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_; cégjegyzékszáma: \_\_\_\_\_\_\_\_\_\_\_\_\_\_\_; adószáma: \_\_\_\_\_\_\_\_\_\_\_\_\_\_; VPID száma: \_\_\_\_\_\_\_\_\_\_\_\_\_; KÜJ száma: \_\_\_\_\_\_\_\_\_\_\_\_\_\_\_; bankszámlaszáma: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_; képviseli: \_\_\_\_\_\_\_\_\_\_\_\_\_\_\_\_\_\_\_\_\_\_\_; elérhetőségei: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_; a továbbiakban: **Közszolgáltató**)

(a továbbiakban: **Fél** vagy együttesen: **Felek**) között a környezetvédelmi termékdíjról szóló 2011. évi LXXXV. törvény (a továbbiakban: **Ktdt.**) 22/A. §-a alapján.

1. **PREAMBULUM**
   1. Az esetleges viták és értelmezési problémák elkerülése érdekében Felek az alábbiakat rögzítik.
   2. Felek kifejezik abbéli szándékukat, hogy szorosan együttműködnek azon közös cél elérése érdekében, hogy Magyarországon a lakosság által kibocsátott települési szilárd hulladék a lehető legnagyobb mértékben hasznosításra kerüljön. Ezért kiemelten fontosnak tartják és mindent megtesznek a jelen Szerződés hatálya alá tartozó lakossági szelektív hulladékgyűjtés hatékonyságának és a lakosságtól visszagyűjtött csomagolási hulladékok mennyiségének növelése érdekében.
   3. A Felek egyetértenek abban, hogy a lakossági szelektív hulladékgyűjtési rendszerek jellemzője, hogy az ennek keretében – főszabályként a háztartásokban keletkező – csomagolási hulladék sok gyűjtési pontról, kis mennyiségben, járatszerűen, sokszor rossz minőségben kerül begyűjtésre. Ezen tevékenység költséghatékonysága jelentősen elmarad az egyes gyűjtőpontokon koncentráltan, nagy mennyiségben, jó minőségben gyűjtött – főszabályként ipari, kereskedelmi, szolgáltatói stb. tevékenységet folytató szervezeteknél keletkező – csomagolási hulladékgyűjtés költséghatékonyságától.
   4. Ugyanakkor a hulladékgazdálkodási közszolgáltatás keretében végzett, a fentiek miatt sok esetben veszteséges tevékenységet folytatni és bővíteni szükséges, hiszen a lakosságnál keletkező csomagolási hulladékok lehető legnagyobb mértékű hasznosítása a Felek által elismert közérdek.
   5. A Felek között egyetértés van a tekintetben, hogy az OKTF NHI a jelen Szerződés szerinti díjakat csak és kizárólag a fentebb körülírt, nagy költséggel, önköltségi alapon gazdaságosan nem végezhető szolgáltatás fenntarthatósága érdekében fizeti meg a Közszolgáltató részére.
   6. A jelen Szerződés rendelkezéseit a jelen Szerződésben és a vonatkozó jogszabályokban [különösen a Ktdt.-ben és a környezetvédelmi termékdíjról szóló 2011. évi LXXXV. törvény végrehajtásáról szóló 343/2011. (XII. 29.) Korm. rendeletben (a továbbiakban: Ktdt. végrehajtási rendeletében)] megfogalmazott célok megvalósítása érdekében, azokkal összhangban kell értelmezni.
2. **Bevezetés**
   1. Az OKTF NHI a Ktdt. 19. § (3) bekezdésében meghatározott, az állami hulladékgazdálkodást közvetítő szervezet, mely – a jogszabályban meghatározott hasznosítási arányok teljesítésének biztosítása érdekében – 2015. január 1-jétől kizárólagosan jogosult a termékdíjköteles termékekből képződött – a veszélyes hulladéknak minősülő csomagolási hulladék kivételével – hulladékok hulladékkezelési rendszerében közvetítői feladatkör ellátására.
   2. Az OKTF NHI fenti célok érdekében végzett tevékenysége során, a jelen Szerződés feltételei szerint kezelt csomagolási hulladékok tulajdonjogát nem szerzi meg.
   3. Az OKTF NHI a Közszolgáltató által működtetett szelektív hulladékgyűjtési rendszer támogatása érdekében egységes, minden partnerre érvényes, országos kommunikációs stratégiát dolgoz ki. Ennek elemeit az OKTF NHI térítésmentesen biztosítja a Közszolgáltató és közreműködője részére, amely elemeket a Közszolgáltató és közreműködői a kommunikációs tevékenységeiben alkalmazhatják. A Közszolgáltató és közreműködői részt vehetnek az OKTF NHI által szervezett tudatformáló kampányok végrehajtásában.
   4. Felek megállapodnak, hogy jelen szerződés hatálya alatt egymás és a Közszolgáltató közreműködőinek logóját a honlapjukon, valamint kiadványaikban – előzetesen egyeztetett formátumban és módon – kölcsönösen megjeleníthetik, valamint az OKTF NHI logóját a hulladékgyűjtő, hulladékszállító járműveken a Közszolgáltató és közreműködői megjeleníthetik.
   5. Felek megállapodnak, hogy az OKTF NHI, a Közszolgáltató és közreműködői a hulladékgyűjtéssel, hulladékgazdálkodással kapcsolatos rendezvényekről, konferenciákról, akciókról egymást előzetesen és kölcsönösen tájékoztatják, azok lebonyolítása során együttműködnek.
   6. Felek megállapodnak, hogy az 2.3. – 2.5. pontokban foglalt, valamint az egyéb, kommunikációval kapcsolatos feladatok felmerülése esetén az OKTF NHI a Közszolgáltató – 2. adatlapon megjelölt – kommunikációért felelős kapcsolattartójával együttműködve jár el, továbbá a Közszolgáltató biztosítja, hogy ezen pontok rendelkezései a közreműködői vonatkozásában is teljesüljenek.
3. **Fogalom meghatározások**
   1. A szerződés szempontjából közszolgáltatónak minősül:

a) az a hatályos hulladékgazdálkodási közszolgáltatási engedéllyel és a hulladékgazdálkodási közszolgáltatási tevékenység minősítéséről szóló törvény szerinti hatályos minősítő okirattal rendelkező nonprofit gazdasági társaság, amely a vele kötött hulladékgazdálkodási közszolgáltatási szerződés időtartama alatt elkülönített gyűjtést is végez; továbbá

b) a katasztrófavédelmi területi szerv határozatában hulladékgazdálkodási közszolgáltatás ideiglenes ellátására kijelölt közérdekű szolgáltató is, amennyiben a kijelölő határozat alapján elkülönített gyűjtést is végez.

* 1. Lakossági szelektív hulladékgyűjtésnek minősül a Szerződés alkalmazásában:
     1. az a tevékenység, amelynek során a Közszolgáltató a települési szilárd hulladék háztartásokban keletkezett egyes összetevőit az újrafeldolgozás vagy visszanyerés érdekében az erre a célra *kialakított gyűjtőponton, házhoz menő rendszeres járattal*, vagy ezzel egyenértékű más gyűjtési módszerrel a hatályos jogszabályokban rögzítettek szerint hulladékgazdálkodási közszolgáltatás keretében elkülönítetten gyűjti; illetve
     2. a Közszolgáltató által üzemeltetett *hulladékudvarban* – a háztartásokból származó és természetes személyek által leadott – szelektíven gyűjtött csomagolási hulladék átvétele, amelyért a Közszolgáltató nem számít fel, illetve nem juttat külön díjazást; valamint
     3. óvodákban, alap- ,közép- és felsőfokú oktatási intézményekben, kollégiumokban, egészségügyi intézményekben, szociális intézményekben, valamint egyéb közfeladat ellátására létrehozott költségvetési szervnél keletkezett szilárd hulladék egyes összetevőinek az újrafeldolgozás vagy visszanyerés érdekében az erre a célra *kialakított gyűjtőponton, házhoz menő rendszeres járattal*, vagy ezzel egyenértékű más gyűjtési módszerrel, a hatályos jogszabályokban rögzítettek szerinti – hulladékgazdálkodási közszolgáltatás keretében történő – elkülönített gyűjtése; továbbá az ezen pont hatálya alá tartozó intézmények, az önkormányzatok, illetve az OKTF NHI által szervezett rendezvények, kampányok hulladék-mentesítése során végzett, a hulladék szelektált gyűjtésével kapcsolatos tevékenység; továbbá
     4. óvodák, alap-, közép- és felsőfokú oktatási intézmények által tudatformáló környezetvédelmi akció keretében a Közszolgáltató hulladékgazdálkodási közszolgáltatási szerződésének területi hatályán belül történő elkülönített gyűjtés; amennyiben ez a szolgáltatás a Közszolgáltató hulladékgazdálkodási közszolgáltatási szerződésének területi hatálya alá tartozó valamennyi ilyen intézménye számára elérhető.
     5. az irodai-, kiskereskedelmi tevékenység, szálláshely szolgáltatás nyújtása során, továbbá kulturális és természeti látványosságok helyszínén, kiállítások, rendezvények helyszínén és strandfürdők területénkis mennyiségben, nem koncentráltan keletkező, a háztartási hulladékhoz hasonló jellegű hulladékok elkülönített gyűjtése, amennyiben a gyűjtés a hulladékgazdálkodási közszolgáltatás keretén belül vagy a Közszolgáltatóval megkötött szerződés alapján, gyűjtőhelyenként és frakciónként legfeljebb 1100 l-es, a hulladékgazdálkodási közszolgáltatás keretében alkalmazott gyűjtőedényben történik, és a heti ürítési gyakoriság a hulladékgazdálkodási közszolgáltatás keretében végzett ürítési gyakoriságot nem haladja meg; továbbá ezen hulladékok gyűjtése nem sorolható az ipari, kereskedelmi jellegű gyűjtés körébe, és a szállítást a Közszolgáltató rendszeresen, a lakossági szelektív hulladék gyűjtőjárattal végzi.
  2. Nem minősül lakossági szelektív hulladéknak az a hulladékmennyiség, amely – figyelemmel a Preambulumban megfogalmazottakra – nagykereskedelmi vagy ipari tevékenység során keletkezik, akkor sem, ha az természetes személy által kerül átadásra, leadásra.
  3. Hasznosító: a környezetvédelmi hatóság által kiadott, anyagában történő hulladékhasznosításra vonatkozó engedéllyel rendelkező, a hulladékról szóló 2012. évi CLXXXV. törvény (a továbbiakban: **Ht.**) 3. mellékletének megfelelően R3, R4, R5 hasznosítási műveleteket végző szervezet.
  4. Hulladékkezelő: a Hasznosító, valamint a hasznosítási vagy ártalmatlanítási műveleteket – ideértve a hasznosítást vagy ártalmatlanítást megelőző előkészítést – végző szervezet.
  5. OGyHT: a Ktdt.-ben meghatározott Országos Gyűjtési és Hasznosítási Terv. Az OKTF NHI-nek az OGyHT módosítására a Ktdt.-ben meghatározottak szerint van lehetősége.
  6. OKTF NHI kód: az egyes anyagáramok, illetve frakciók számviteli és szakmai azonosítását lehetővé tevő 9 jegyű számsor. Az egyes kódok felépítése és jelentése a havi jelentés útmutatójában található.
  7. A 2015. január 1-jei nyitókészlet (=2014.12.31-ei zárókészlet): tényleges mennyiségi felvétel alapján leltározási jegyzőkönyvben rögzített, 2014.12.31-ei fordulónapra vonatkozó hulladék mennyisége, amely a könyvelési dokumentumokban ellenőrizhető módon megjelenik. A Közszolgáltató a cégszerűen aláírt nyitókészletről köteles az első havi jelentés megküldésekor adatot szolgáltatni. Amennyiben a gyűjtött hulladékot az (átadó) közszolgáltató egy másik (átvevő) közszolgáltatónak átadja, úgy azt a Szerződés szempontjából Nyitókészletnek tekintjük. Az így átadott hulladék mennyiségét az átadó és az átvevő közszolgáltató által cégszerűen hitelesített számviteli, üzemviteli dokumentummal kell igazolni. A felek közötti hulladékátadás nem befolyásolja annak követelményét, hogy a hasznosításra átadásnak tárgyévben kell megtörténnie.
  8. Közreműködő: bármely természetes személy, vagy szervezet, akivel, vagy amellyel a Közszolgáltató jelen Szerződésben meghatározott feladatai teljesítése során együttműködik. Közreműködő különösen a Közszolgáltató megbízottja, alvállalkozója.
  9. Havi jelentés: A Közszolgáltató által a 2. mellékletben meghatározott és hasznosításra átadott hulladékmennyiség teljesítéséről papír alapon és elektronikusan megküldött adatszolgáltatása a jelen Szerződés 4.1. pont szerinti mennyiségre.
  10. Éves jelentés: Az OKTF NHI által a tárgyévet követő év május 31. napjáig készített és megküldött jelentés a Közszolgáltatónak a tárgyévre vonatkozóan teljesített hulladékmennyiségekről, illetve a kifizetett Díjakról.

Vitatott teljesítés: a közszolgáltató által elismerni kért teljesítés, vagy annak azon része, amely vonatkozásában az OKTF NHI a rendelkezésére álló adatok, tények ismeretében a teljesítés elismerését, vagy annak egy részét megtagadja.

A vegyes papír hulladék csomagolóanyag tartalmára vonatkozó arányok tekintetében az OKTF NHI – átmenetileg, saját mérési rendszerének kialakításáig – a 2012. évben alkalmazott havi átlagot tekinti mérvadónak, amely 39%-ot jelent.

* 1. Anyagáramok: a hulladékjegyzékről szóló 72/2013. (VIII.27.) VM rendelet 1. mellékletében meghatározott – az Európai Hulladék Katalógus (EWC) kódszámai szerint részletezett – anyagáramok. Az anyagáramok EWC-kódjait a szerződés 2. számú melléklete tartalmazza, illetve az OKTF NHI által rendszeresített OKTF NHI kódokat a havi jelentés melléklete tartalmazza.
  2. Kifizetést megalapozó dokumentum, bizonylat minden olyan dokumentum, amely a Díj jogszerű igénylését támasztja alá, és alkalmazását valamely jogszabály írja elő, vagy jogszabályi előírás hiányában a szervezet a gazdasági esemény igazolására használja a működési rendjére vonatkozó szabályok alapján. A kifizetést megalapozó dokumentum típusai:

1. Mennyiség igazolására szolgáló dokumentumok, így különösen: mérlegjegy, szállítólevél, számla, CMR, CIM, ellenérték nélküli átadás esetén nyilatkozat az átvett hulladékról, stb.
2. Pénzügyi kifizetéshez szükséges dokumentumok, így különösen: Annex7 dokumentum, hulladék átvételét igazoló adatlap (Átvevő/Hasznosítói), hasznosítói nyilatkozat, köztartozásmentes adózói adatbázisba tartozást igazoló dokumentum, teljesítési igazolás stb.
3. Utóválogatás esetében a fentieken túlmenően: üzemszerű működést igazoló dokumentumok (üzemnapló), válogatómű meglétének igazolása, válogatási jegyzőkönyv.

A kifizetést megalapozó dokumentumok listáját az OKTF NHI a Szerződéssel egyidejűleg megküldi a Közszolgáltatónak és felteszi a honlapjára. Az OKTF NHI fenntartja magának a jogot, hogy a dokumentumok listájának tartalmát egyoldalúan módosítsa, és erről a Közszolgáltatót köteles legkésőbb a változtatással érintett havi jelentést megelőző 30. napig tájékoztatni.

* 1. Utóválogatás: A lakosságtól – a hulladékgazdálkodási közszolgáltatás keretében – vegyesen gyűjtött hulladék anyagában történő hasznosítás érdekében való válogatása.
  2. Havi jelentés: az elszámoláshoz kapcsolódó adatszolgáltatás formái (a jelen Szerződés egyéb rendelkezéseiben meghatározottakon kívül): a Közszolgáltató által teljesítendő havi jelentést papíralapon és elektronikus úton
  3. HUNOR: Hulladékgazdálkodási Navigáció Országos Rendszere, amely az Elektronikus Hulladékgazdálkodási Rendszer c. projekt (azonosító szám: EKOP-1.2.4-2012-2012-0001) keretén belül került kifejlesztésre.
  4. HGAS: a HUNOR részét alkotó Hulladékgazdálkodási Alaprendszer Szoftver

1. **A Szerződés tárgya**
   1. Jelen Szerződés keretében az OKTF NHI – a minél magasabb hasznosítási arányok teljesítésének biztosítására – szerződést köt a Közszolgáltatóval a 2. mellékletben szereplő anyagáram és mennyiség szerint meghatározott csomagolási hulladék lakossági szelektív hulladékgyűjtés keretében történő gyűjtésére, valamint a hulladékgazdálkodási közszolgáltatás keretében vegyesen gyűjtött települési hulladék anyagában hasznosítható csomagolóanyag tartalmának kinyerését követően annak hasznosítónak történő átadására.
      1. Ellenértékként az OKTF NHI vállalja, hogy szerződésszerű teljesítés esetén a tárgyévre vonatkozó OGyHT-ban rögzített nettó összegű díjtételek alapján megfizeti az ÁFÁ-val emelt díjat (a továbbiakban: Díj).
      2. A díjfizetés a 2015. január 1-je előtt ténylegesen gyűjtött, a Közszolgáltató 2015. évi nyitókészletében szereplő, valamint a 2015. évben gyűjtött, és igazoltan 2015. január 1. és 2015. december 31. között hasznosításra átadott hulladékmennyiség után igényelhető. Amennyiben közszolgáltatói tevékenységüket befejezik az év folyamán, úgy a hulladékot (záró készletet) átadhatják az új közszolgáltatónak. Az így átadott hulladék mennyiségét a volt és az új közszolgáltató által cégszerűen hitelesített számviteli, üzemviteli dokumentummal kell igazolni. Az új közszolgáltatónál az átvett mennyiséget a Szerződés szempontjából Nyitókészletnek tekintjük. A gyűjtött hulladékot az átadó közszolgáltató az átvevő közszolgáltatónak csak abban az esetben adhat át, ha tevékenységét befejezi.
      3. A Díjtételek a Földművelésügyi Minisztérium által a kormányzati portálon közzétett, hatályos OGyHT-ben kerülnek meghatározásra. Felek megállapodnak abban, hogy az OGyHT módosítása esetén nem kerül sor jelen Szerződés módosítására, hanem a Díjtételek alatt az adott elszámolási időszakban hatályos OGyHT-ben meghatározott díjakat értik azzal, hogy ha tárgyhón belül módosul az OGyHT, akkor a módosítás hatályba lépésének megfelelő bontásban történik a Díjtételek meghatározása.
      4. A vállalt mennyiségek elszámolása a szerződéskötés napja szerinti negyedév első napjától lehetséges, a korábbi időszakra vonatkozó igények nem elszámolhatóak. Az I. negyedévet követően megkötött szerződések esetében nyitókészlet nem számolható el.
   2. A hulladékgazdálkodási közszolgáltatás keretében nem elkülönítetten gyűjtött települési szilárd hulladék csomagolási hulladékhányada után a Közszolgáltató abban az esetben jogosult a Díjra, ha előkezelést követően (pl. utóválogatás, bálázás) az így kinyert csomagolási hulladék anyagában történő hasznosításra kerül.
   3. Az OKTF NHI – a pénzügyi keretétől függően – a Közszolgáltató által vállalt éves mennyiség tárgyhónapra eső időarányos részének legfeljebb 110 %-át befogadhatja, e fölött a vállalt mennyiség módosításának kérelmezésével egyéni mérlegelés és elbírálás alapján dönt a befogadásról. A kifizetés csak 2015. január 1-jétől az elszámolással érintett hónap végéig esedékes időarányos mennyiségre (de legfeljebb ennek a 110 %-ig) történhet. Az e fölötti rész a következő elszámolási időszakban figyelembe vehető, valamint a vállalt éves mennyiség augusztus 1-jét követő módosításával kérelmezhető. Az OKTF NHI a kérelemről 60 napon belül egyéni mérlegelés és elbírálás alapján dönt. A szerződésmódosítással érintett mennyiséget az elszámolás során a módosítás kézhezvételétől kell figyelembe venni.
2. **A Szerződés szerinti elszámoláshoz kapcsolódó határidők**
   1. A Közszolgáltató által benyújtott, a tárgyévre vonatkozó havi jelentéssel, mint kifizetési kérelemmel kapcsolatos hiánypótlást az OKTF NHI a tárgyévet követő március 31-ig fogadja be. A határidő elmulasztása jogvesztő. Amennyiben a Közszolgáltató a hiánypótlásnak a fent megjelölt határidőig nem tesz eleget, az OKTF NHI a rendelkezésére álló adatok és dokumentumok alapján dönt a hiánypótlással érintett kifizetési kérelemről.
   2. Az 5.1 pontra is figyelemmel, az OKTF NHI a teljesítési igazolást a tárgyévet követő április 30-ig kiállítja.
3. **Felek kötelezettségei**
   1. Az OKTF NHI kijelenti, hogy a jelen Szerződés tárgyát érintő, a Közszolgáltató e Szerződésben vállalt kötelezettségei teljesítését elősegítő lényeges információkat írásos formában a Közszolgáltatóval közli.
   2. A Közszolgáltató kötelezi magát a jelen Szerződésben meghatározott kötelezettségei teljesítésére, így különösen a jelen Szerződés 2. mellékletében meghatározott hulladékmennyiség – tárgyévben történő – hasznosításra átadására, ezen túlmenően az OKTF NHI részére a jelen Szerződésben rögzítettek szerinti adatszolgáltatás teljesítésére.
   3. Az engedélyek, és egyéb kötelező dokumentumok hiányából, illetve a szerződések – különösen a közszolgáltatási szerződés – Közszolgáltatónak felróható érvénytelenségéből/ hatálytalanságából/ időközbeni felmondásából eredő károkat teljes körűen a Közszolgáltató viseli az OKTF NHI és harmadik személyek irányában.
   4. A Közszolgáltató kötelezi magát, hogy a jelen Szerződés aláírásával egyidejűleg az OKTF NHI rendelkezésére bocsátja az 1. adatlapon meghatározott dokumentumokat.
   5. Az adatszolgáltatás keretében a Közszolgáltató a Szerződés megkötésével egyidejűleg cégszerűen aláírt nyilatkozatot csatol arról, hogy a vele szerződésben álló önkormányzattól vagy önkormányzati társulástól kifejezetten a szelektív lakossági hulladékgyűjtésre, szállításra és utóválogatásra vonatkozóan részesül-e napi működési támogatásban, ide nem értve a fejlesztési és induló (pilot) támogatási programokat. Amennyiben igen, az OKTF NHI fenntartja magának a jogot – az összes körülmény alapos mérlegelését követően – a Díjtételek támogatással arányos csökkentésére.
   6. Amennyiben jelen Szerződés hatálya alatt jogszabály újabb engedély, tanúsítvány vagy egyéb dokumentum beszerzését írja elő, a Közszolgáltató azok rendelkezésre állásától számított 15 munkanapon belül megküldi az OKTF NHI részére.
   7. A Közszolgáltató köteles a Szerződés megkötésekor megküldeni az 1. mellékletet, amely tartalmazza azoknak a településeknek a felsorolását, amely települések tekintetében a Közszolgáltató érvényes és hatályos közszolgáltatási szerződés, vagy a katasztrófavédelem területi szervének - a szelektív hulladékgyűjtést is magában foglaló - kijelölő határozata alapján hulladékgazdálkodási közszolgáltatást végez.
   8. Jelen Szerződés időtartama alatt az 1. mellékletet érintő változás esetén a Közszolgáltató köteles soron kívül megküldeni az OKTF NHI részére a módosított 1. mellékletet, valamint a módosítást alátámasztó az 1. adatlapon előírt dokumentumokat. Amennyiben az OKTF NHI a megküldött 1. melléklet módosításához írásban hozzájárul, az 1. melléklet helyébe – külön szerződésmódosítás nélkül – a módosított 1. melléklet lép.
   9. A Közszolgáltató a Szerződés megkötésekor a cégszerűen aláírt 3. adatlap becsatolásával köteles nyilatkozni a hulladékudvar meglétéről. A hulladékudvart érintő, év közbeni változás esetén köteles az OKTF NHI-t – a változásnak megfelelően kitöltött 3. adatlap ismételt megküldésével – haladéktalanul értesíteni.
   10. A Közszolgáltató köteles a Szerződés megkötésekor a hiánytalanul, minden adatmezőre kiterjedően kitöltött 1., 2. mellékletet, valamint 1., 2., 3., 4., 5. és 6. adatlapot, és a települési önkormányzattal kötött hulladékgazdálkodási közszolgáltatási szerződéseket elektronikus úton is megküldeni az OKTF NHI részére az alábbi e-mail címre: jelentes@oktf-nhi.gov.hu.
   11. Jelen Szerződés teljesítése során a Közszolgáltató – a hatályos jogszabályoknak megfelelően – jogosult közreműködőket igénybe venni. A közreműködőkkel kötött szerződésnek teljes körűen tartalmaznia kell az OKTF NHI Ktdt.-ben, az egyéb irányadó jogszabályokban, illetve jelen Szerződésben meghatározott ellenőrzési jogosultságát a közreműködőkre vonatkozóan is. Amennyiben a közreműködővel kötött szerződését nem kívánja módosítani a Közszolgáltató, a közreműködő részéről kiállított, az OKTF NHI Ktdt.-ben, az egyéb irányadó jogszabályokban, illetve jelen Szerződésben meghatározott ellenőrzési jogosultságának elismeréséről szóló nyilatkozatot is elfogadja az OKTF NHI.
   12. A jelen Szerződésből fakadó jogok és kötelezettségek közreműködők igénybevétele esetén is kizárólag a Közszolgáltatót illetik meg és terhelik a Polgári Törvénykönyvről szóló 2013. évi V. törvényben (a továbbiakban: Ptk.) szabályozottak szerint.
   13. Jelen Szerződés a Közszolgáltató és a Hulladékkezelők között megkötendő szerződéseket nem helyettesíti, azonban a korrekt (egyszeres) elszámolás érdekében a Közszolgáltató köteles bemutatni a hulladék útját a jelen Szerződés 7., 8. és 9. fejezetében meghatározottak szerint.
   14. Az OKTF NHI a Szerződés tárgyát képező közszolgáltatói feladatok teljesítéshez, valamint a hulladékok útjának nyomon követéséhez GPS nyomkövető rendszert üzemeltet, és útvonal rögzítő-tároló berendezést (a továbbiakban: loggert) alkalmaz.
   15. A Közszolgáltató jelen Szerződés aláírásával visszavonhatatlan hozzájárulását adja ahhoz, és kötelezettséget vállal arra, hogy az OKTF NHI - a Közszolgáltató és közreműködői által - a szerződésszerű teljesítéshez igénybe vett gépjárművek vezetői által történő üzemeltetés keretében loggert bocsásson a Közszolgáltató és közreműködői rendelkezésére. Közszolgáltató kötelezettséget vállal arra, hogy a szerződéses kötelezettségeinek teljesítése során megfelelően gondoskodik a logger üzemeltetéséről és a logger által történő adatrögzítés zavartalan megvalósításáról.
   16. Közszolgáltató és közreműködője köteles a loggert minden, jelen megállapodás hatálya alá tartozó fuvar során (telephelyről, vagy indulási ponttól a teljesítési helyig, telephelyig, üzemterületig) a fuvarozási, szállítmányozási tevékenység teljes időtartama alatt üzemszerűen, nyomkövetésre alkalmas módon üzemeltetni, használni, valamint a fuvarozási, szállítmányozási tevékenység során köteles azt a gépjárműben tartani. Szerződő Felek megállapodnak, hogy Közszolgáltató, illetve annak közreműködői vagyonbiztonsági szempontok érvényesítése mellett az adatrögzítés folyamatosságának és zavartalanságának biztosításával egyidejűleg jogosultak a loggert a gépjárművön kívül az adott gépjármű vezetőjének birtokában tartani.
   17. Közszolgáltató köteles arról gondoskodni, hogy a logger használatára vonatkozó adatvédelmi szabályok maradéktalanul érvényre jussanak mind a saját, mind a közreműködő alkalmazottai esetében. Közszolgáltató és közreműködője ezen kötelezettségét akkor teljesíti, amikor minden – a személyes adatkezelés által érintett – személy írásbeli dokumentummal alátámasztva, igazolhatóan megfelelő tájékoztatást kapott a logger használatával összefüggő adatkezelésről. Közszolgáltató és közreműködője köteles az érintett személyek tájékoztatásáról és nyilatkozataikról rendszeres nyilvántartást vezetni, illetve ezen iratok egy példányát az első havi elszámolással egyidejűleg az OKTF NHI rendelkezésére bocsátani. Minden további változást a közszolgáltató és közreműködője köteles az esedékes havi elszámolással egyidejűleg az OKTF NHI rendelkezésére bocsátani.
   18. Közszolgáltató és közreműködője soron kívül köteles bejelenteni, ha
4. a logger valamilyen okból üzemképtelenné válik,
5. a logger elveszett, vagy megsemmisült,

annak érdekében, hogy az OKTF NHI a tulajdonát képező loggert visszavegye, illetve szükség esetén annak pótlásáról, valamint a megfelelő vagyonvédelmi és biztosítási intézkedésekről gondoskodjon; továbbá ha

1. a loggert be nem jelentett közreműködőnek adja át,

annak érdekében, hogy az OKTF NHI a fuvarkövetéshez a szükséges rendszerbeállításokat soron kívül végrehajthassa. Ez nem mentesíti a Közszolgáltatót a változásnak az OKTF NHI felé történő bejelentési kötelezettsége alól.

* 1. Az OKTF NHI a Ktdt. 20. § (1) bekezdés ***e***) pontjának végrehajtása során ellenőrizheti a gépjárművön a nyomkövető eszköz működését, használatát.
  2. Az OKTF NHI a Közszolgáltató és közreműködője részére elektronikus úton rendelkezésre bocsátja a hulladékszállításokról a logger által gyűjtött adatokat (fuvareszköz, indulás – érkezés helye, szállított hulladék megnevezése, súlya).
  3. Felek megállapodnak, hogy a loggerrel kapcsolatos részletes szabályokat (műszaki paraméterek, üzembe helyezés, stb.) mellékletben rendezik, amely elkészültét követően jelen Szerződés elválaszthatatlan részét képezi.

1. **Az elszámolás**
   1. A Felek a 2. mellékletben megjelölt, hasznosítási kötelezettséggel érintett hulladék tekintetében egymásnak rendszeresen adatot szolgáltatnak. Az adatszolgáltatás formái (a jelen Szerződés egyéb rendelkezéseiben meghatározottakon kívül): a Közszolgáltató által teljesítendő elektronikus, valamint papír alapú havi jelentés, valamint az OKTF NHI által teljesítendő éves jelentés.
   2. A Közszolgáltató a jelen Szerződésben vállalt mennyiségek elszámolására adatszolgáltatásra kötelezett.
      1. A havi elektronikus és papír alapú jelentés tartalma/dokumentumai:

- Főlap

- Allapok (anyagáramonként)

- Csatolt dokumentumként az allapokon feltüntetett valós gazdasági eseményt alátámasztó bizonylatok

Mellékletek:

1. Havi Hasznosítói nyilatkozat

2. Hulladék átvételét igazoló adatlap (Időszakban hasznosított - Hasznosítói)

3. Hulladék átvételét igazoló adatlap (Időszakban hasznosított - Átvevő)

4. Nyilatkozat a hulladékudvarban átvett hulladékról

5. Hulladékanalízis (együtt gyűjtött hulladékra)

6. Válogatási jegyzőkönyv (utóválogatott települési szilárd hulladékból)

Kifizetést megalapozó dokumentumok, nyilatkozatok, igazolások, bizonylatok

A főlapot és az allapokat a HGAS rendszeren keresztül kell kitölteni. Ezt követően a HGAS rendszerből kell nyomtatni, majd cégszerű aláírással ellátva postai, valamint a táblázatokat elektronikus úton is meg kell küldeni az OKTF NHI részére.

* 1. A tárgyhót követő hó 20. napjáig a havi jelentés főlapjának, allapjainak (anyagáramonként), és csatolt dokumentumként az allapokon feltüntetett valós gazdasági eseményt alátámasztó bizonylatoknak, valamint mellékleteinek, továbbá valamennyi egyéb kötelező dokumentumnak be kell érkeznie elektronikusan a HGAS rendszeren keresztül és papír alapon az OKTF NHI-hoz. Határidőben beérkezettnek minősül a havi jelentés és valamennyi melléklete, amennyiben a dokumentumokat legkésőbb tárgyhót követő hó 20. napján elektronikus úton beküldik és a papír alapon beküldendő dokumentumokat ajánlott küldeményként postára adták.

A Közszolgáltató köteles a Havi Jelentés főlapját és allapjait tárgyhót követő hó 20. napjáig elektronikus úton is megküldeni az OKTF NHI részére az alábbi e-mail címre: jelentes@oktf-nhi.gov.hu.

A Szerződés hatályba lépését megelőző, de legkorábban 2015. január 1-jét követő időszakra vonatkozó havi jelentés dokumentumait havi bontásban, a szerződéskötés hónapjának elszámolásával egy időben, legkésőbb tárgyhót követő hó 20. napjáig kell a jelen pont szerinti formátumban az OKTF NHI-hoz benyújtani. Az így benyújtott elszámolásokra is alkalmazni kell a szerződés 4.3 pontját.

* 1. A havi jelentés elkészítéséhez használandó adatlapokat, a HGAS felhasználónevét és jelszavát az OKTF NHI a Szerződéssel egyidejűleg megküldi a Közszolgáltatónak. A partnernek a bejelentkezést követően felhasználói fiókját aktiválni kell és jelszót az első bejelentkezéskor meg kell változtatni. Az OKTF NHI fenntartja magának a jogot, hogy a havi jelentés adattartalmát és formátumát, egyoldalúan módosítsa, és erről a Közszolgáltatót köteles legkésőbb a változtatással érintett havi jelentés leadási határidejét megelőző 30. napig tájékoztatni. Amennyiben a Közszolgáltató a havi jelentés és mellékletei benyújtását illetően késedelembe esik, a tárgyhavi fizethető Díj késedelmes munkanaponként – késedelmi kötbér címén – a tárgyhavi fizethető Díj 0,3 %-ával csökkenthető. A késedelmes napokat a havi jelentésnek az OKTF NHI-hoz történő megérkezéséig kell számítani.
  2. Felek megállapodnak, hogy adott havi jelentéshez kapcsolódóan az OKTF NHI-nek legfeljebb három hiánypótlást kérő levél kiküldésére van lehetősége. A Közszolgáltató az általa észlelt hiányosság esetén a megküldött havi jelentéshez kapcsolódóan önkéntesen is élhet hiánypótlással. Az OKTF NHI-nek az első hiánypótlást kérő levelében teljes körű hiánypótlási listát kell közölnie. Ezt követően újabb hiánypótlás csak a korábbi hiánypótlás körében vagy a teljesített hiánypótlás körében tehető, ide nem értve azt az esetet, ha a hiánypótlásra megküldött dokumentumok alapján új – teljes körű – hiánypótlás kiküldése szükséges. Amennyiben a Közszolgáltató a három megküldött hiánypótlást kérő levelet követően sem pótolja a hiányosságokat az ott megadott határidőre, de a havi jelentésben elszámolni kért mennyiség igazolásához szükséges dokumentumokat (jelen Szerződés 3.15. *a)* pont) hiánytalanul megküldte, a mennyiség a szerződéses mennyiségi teljesítésnél figyelembe vételre kerül, azonban az igényelt Díj kifizetésére a Közszolgáltató nem válik jogosulttá (feltételes teljesítési igazolás). A pénzügyi hiánypótlást (jelen Szerződés 3.15. *b)* pont) a Közszolgáltató legkésőbb a tárgyévet követő év március 31-ig teljesítheti. A kifizetés jóváhagyásához szükséges mennyiségi és pénzügyi dokumentumok és adatok teljes körű hiánypótlását követően az OKTF NHI az általános szabályok szerint állítja ki a teljesítési igazolást.
  3. A Közszolgáltató köteles soron kívül bejelenteni minden újonnan igénybe vett közreműködőt, valamint a bejelentéssel egyidejűleg megküldeni az OKTF NHI részére az újonnan igénybe vett közreműködővel kötött szerződést.

Amennyiben a Hasznosító engedélye az OKTF NHI – honlapján közzétett – adatbázisában megtalálható, a Közszolgáltatónak nem kell azt becsatolnia.

* 1. A havi jelentés kizárólag a jelen Szerződés 7.2. pontjában megjelölt dokumentumokkal együtt érvényes. A díjfizetéshez kapcsolódó ellenőrzésre vonatkozó határidő az utolsó dokumentum beérkezésének napjától számítandó.
  2. A havi jelentés formai követelménye, hogy papír alapon benyújtott dokumentumok cégszerűen kerüljenek aláírásra, valamint ha a havi jelentés 1., 2., 3., melléklete, válogatási jegyzőkönyv másolatban kerül megküldésre akkor ezen dokumentumokat a Közszolgáltató záradékkal igazolja, hogy azok a birtokában lévő dokumentummal mindenben megegyeznek.
  3. Amennyiben a havi jelentés elkészítésére, az OKTF NHI-vel történő kapcsolattartásra a Közszolgáltató harmadik fél részére ad meghatalmazást, vagy harmadik féllel köt megbízási szerződést, köteles csatolni a vonatkozó jogszabálynak megfelelő meghatalmazást vagy megbízási szerződést, valamint a kijelölt kapcsolattartó elérhetőségét az adatszolgáltatás keretében megjelölni.
  4. Amennyiben a Közszolgáltató a havi jelentés lezárását követően ismeri fel, hogy a havi jelentésben foglalt adatokat nem a Szerződésnek vagy a jogszabályoknak megfelelően állapította meg vagy a havi jelentés számítási hiba vagy más elírás miatt az igényelt Díj tekintetében hibás, a Közszolgáltatónak lehetősége van arra, hogy a hiba kijavítása érdekében adatmódosítási kérelemmel éljen az OKTF NHI felé. Az adatmódosítási kérelem elbírálása az OKTF NHI egyedi mérlegelése alapján történik. Adatmódosítási kérelem benyújtására a tárgyévet követő év március 31-ig van lehetőség, a határidő elmulasztása jogvesztő. Nem kezdeményezhető adatmódosítás arra a lezárt havi jelentésre, amely olyan időszakot érint, amelyet a Nemzeti Adó- és Vámhivatal (a továbbiakban: NAV) vizsgálat alá vont és a vizsgálatról szóló megbízólevél kézbesítése – kézbesítés hiányában annak átadása – megtörtént.
  5. Az OKTF NHI felhívja a Közszolgáltató figyelmét arra, hogy amennyiben a Közszolgáltató érvényes hulladékgazdálkodási közszolgáltatási engedélye nem terjed ki a szerződés 2. számú mellékletében elszámolni kívánt EWC kód szerint megjelölt anyagáramokra, az OKTF NHI-nek nem áll módjában a kifizetéseket teljesíteni.
  6. Amennyiben az elektronikus bevallás az OKTF NHI informatikai rendszerének meghibásodása miatt meghiúsul, a közszolgáltató a hibát köteles jelezni az OKTF NHI számára a [hgas.helpdesk@ohukft.hu](mailto:hgas.helpdesk@ohukft.hu) e-mail címen.

1. **A Díj megfizetése**
   1. A Díj fizetésének feltétele a havi jelentésnek az OKTF NHI részére történő beérkezése a 7.2. pontban részletezettek szerint, valamint a teljesítés OKTF NHI által történő elismerése. Az OKTF NHI támogatást kifizetni csak a tárgyévben hasznosításra átadott hulladék után tud.
   2. A Közszolgáltató köteles csatolni a Hasznosító nyilatkozatát arról, hogy (a vonatkozó hatósági előírások betartása mellett) az átvett csomagolási hulladékokat az átvételtől számított 90 napon belül hasznosítja.
   3. Külföldre kiszállított csomagolási hulladék esetén a Közszolgáltató köteles csatolni a külföldi Hasznosítói nyilatkozatot, a kiszállítást igazoló dokumentumok másolatait (CMR vagy CIM, ***és*** Annex7) valamint az OKTF NHI kérésére a külföldi Hasznosítónak az elszámolásban érintett hulladék hasznosítására vonatkozó, az illetékes hatóság által kibocsátott engedélyét és annak hiteles fordítását. Amennyiben a külföldi Hasznosító engedélye az OKTF NHI – honlapján közzétett – adatbázisában megtalálható, a Közszolgáltatónak nem kell azt becsatolnia.
   4. Az OKTF NHI a beérkezett, a jelen Szerződés 7.2. pontjában meghatározott havi jelentést a teljes dokumentáció beérkezésétől számított 30 munkanapon belül ellenőrzi. Az ellenőrzés időtartamát a teljes – minden előírt mellékletet és egyéb adatszolgáltatást, bizonylatot, igazolást tartalmazó – havi jelentés beérkezésétől kell számítani. Az ellenőrzés időtartamába a hiánypótlás ideje (a hiánypótlást kérő levél postára adásától, a hiányzó dokumentumoknak/információknak az OKTF NHI-be történő érkezése napjáig) nem számít bele. A hiánypótlásra a kézbesítéstől számított legfeljebb 15 munkanap áll a Közszolgáltató rendelkezésére, amennyiben ezt a határidőt nem tartja, akkor a Szerződés 7.4 pontjában meghatározott késedelmi kötbér szabályai alkalmazandóak. Határidőben beérkezettnek minősül a hiánypótlás, amennyiben azt legkésőbb a határidő utolsó napján ajánlott küldeményként postára adták. Az OKTF NHI a havi jelentést ellenőrzi és az elfogadott, a Közszolgáltató által számlázható Díjakat írásban visszaigazolja (teljesítési igazolás).

Amennyiben rajta kívülálló ok miatt a Közszolgáltató a kért hiánypótlást határidőn belül nem tudja beküldeni, egy alkalommal írásban kérheti a határidő 10 munkanappal történő meghosszabbítását.

* 1. Amennyiben az OKTF NHI a benyújtott havi jelentés alapján a teljesítés elismerését megtagadja (vitatott teljesítés), a Közszolgáltatóval az elismerés megtagadásának okát 5 munkanapon belül írásban közli. Amennyiben a Felek között az egyeztetés 30 naptári napon belül nem vezet eredményre, az arra jogosult fél jogorvoslati igényét a magyar jog szabályai szerint, a 13.4. pontban foglalt, kizárólagos illetékességgel rendelkező bíróságon jogosult érvényesíteni. Ha a Felek közötti egyeztetés eredményes, teendőiket, kötelezettségeiket jegyzőkönyvben rögzítik.
  2. Az OKTF NHI a teljesítési igazolással egyidejűleg elszámolást készít a jelen Szerződés 7.4. pontjában, illetve a 9. fejezetben rögzített kötbérre, és annak indokoltságára, továbbá egyéb levonásra vonatkozóan, melyet a teljesítési igazolással együtt megküld a Közszolgáltatónak. A kötbérigényt és egyéb levonást a teljesítési igazolás tartalmazza.
  3. A Közszolgáltató kizárólag az OKTF NHI a 8.4. pont szerinti teljesítési igazolásának kézhezvételét követően jogosult a visszaigazolásban rögzítettek szerinti szabályos – adott esetben a jelen Szerződés 7.4. pontjában rögzített levonás mértékét tartalmazó – számla kibocsátására. A fizetési határidő a számla kiállításának napjától kezdődő 30. naptári nap. A Közszolgáltató vállalja, hogy az OKTF NHI által kiállított teljesítési igazolás kézhezvételét követő 15 napon belül a számlát kiállítja.A számla kiállítását követő három munkanapon belül a Közszolgáltató elküldi az OKTF NHI részére a számlát. A Felek az általános forgalmi adóról szóló 2007. évi CXXVII. törvény 58. §-a alapján, utólagos havi elszámolásban állapodnak meg.
  4. A számla kifizetésének feltétele, hogy a Közszolgáltató csatolja a köztartozásmentes adózói adatbázisból a kinyomtatott és cégszerűen aláírt lekérdezési lapot. Ezen adatbázisban történő szereplés hiányában a Közszolgáltató köteles a számlához csatolni a köztartozás mentességet igazoló, 30 napnál nem régebbi, NAV nemleges együttes adóigazolást.
  5. A számla befogadása esetén az OKTF NHI a számla beérkezését követően az előző pont szerinti 30 napos fizetési határidőt figyelembe véve teljesíti a Díj megfizetésére irányuló kötelezettségét banki átutalás útján.
  6. Amennyiben a valóságnak nem megfelelő adat- vagy információszolgáltatás következményeként az OKTF NHI a Közszolgáltató felé nagyobb Díjat fizetett ki, mint amekkora a jelen Szerződés alapján a Közszolgáltatónak járna, az OKTF NHI követelheti a tévesen kifizetett Díjnak a valótlan tartalmú adatszolgáltatással érintett naptári félévet megelőző utolsó napon érvényes jegybanki alapkamattal növelt összegét, melyet a Közszolgáltató 8 munkanapon belül köteles az OKTF NHI bankszámlájára megfizetni. A befizetett összeg nem mentesíti Közszolgáltatót az egyéb jogszabályokban meghatározott következmények alól.

1. **Biztosítékok, jogkövetkezmények**
   1. Az éves várható gyűjtési teljesítés tekintetében a tárgyév július 31. napja forduló napnak számít. Amennyiben az éves szinten jelen Szerződésben anyagáramonként a vállalt hulladékmennyiségek vonatkozásában az I-VII. havi időarányos részéhez képest a forduló napon bármelyik anyagáramban 75 %-nál kevesebbet teljesít a közszolgáltató, az OKTF NHI felhívására köteles biztosítékként bankgaranciát adni. Ennek módja: a tárgyévet követő negyedik hónap utolsó napjáig érvényes – Magyarországon bejegyzett első osztályú banktól származó, első felszólításra, alapjogviszony vizsgálata nélküli, visszavonhatatlan, feltétel nélküli – bankgaranciát köteles adni a jelen Szerződésben szereplő szerződött éves hulladékmennyiségekből még nem teljesített hulladékmennyiségekre a mindenkor érvényes Díjjal számított forint összegről (fennmaradó mennyiség x Díj).
   2. A Közszolgáltató köteles az OKTF NHI – előző pontban rögzített – felhívásának kézhezvételétől számított 30 naptári napon belül az előző pont szerinti bankgaranciát eredeti példányban az OKTF NHI részére átadni.
   3. A 9.1. pontban meghatározottak bekövetkezte esetén a bankgarancia biztosítása feltételét képezi a bankgarancia biztosítására irányuló felhívást követő havi jelentéshez kapcsolódó számla befogadásának és kifizetésének.
   4. A Közszolgáltatónak továbbá lehetősége van, hogy a jelen Szerződés 9.1. pontjában meghatározott fordulónapon a már begyűjtött, de még hasznosításra át nem adott hulladék tekintetében készletnyilatkozatot tegyen, amely nyilatkozat értelmében (amennyiben a hulladékmennyiség így eléri anyagáramonként a 75 %-ot) bankgarancia adására nem kötelezhető. Valóságnak nem megfelelő adatokat tartalmazó készletnyilatkozat a jelen Szerződés OKTF NHI általi azonnali felmondását vonhatja maga után.
   5. Amennyiben a Közszolgáltató az éves hulladékkezelési teljesítésben mutatkozó elmaradást legkésőbb tárgyév december 31. napjáig pótolja és igazoltan teljesíti a teljes szerződött mennyiséget, úgy számára a teljes szerződött mennyiség után járó Díj kifizetésre kerül, és a bankgarancia eredeti példányát az OKTF NHI visszaszolgáltatja a Közszolgáltatónak.
   6. Az éves gyűjtési teljesítés tekintetében a tárgyév december 31. napja, a közszolgáltatási szerződés lejártának, vagy a hulladékgazdálkodási közszolgáltatás ellátása megszűnésének napja is forduló napnak számít. Amennyiben ezen a forduló napon a 2. mellékletben vállalt hulladékmennyiségtől bármely anyagáramban a jelen Szerződésben vállalt mennyiség 95 %-a alatti teljesítés mutatkozik, az OKTF NHI jogosult az elmaradt mennyiségre vonatkozó Díj összegét a 9.1 pont szerinti bankgarancia összegéből, vagy az elszámolás szerinti utolsó havi jelentés alapján igényelt összegből – legkésőbb a tárgyévet (vagy a hulladékgazdálkodási közszolgáltatási szerződés lejártának, vagy a hulladékgazdálkodási közszolgáltatás ellátása megszűnésének napját) követő harmadik hónap utolsó napjáig – lehívni. A tárgyév december 31-i forduló napon a jelen Szerződés 9.5. pontjában meghatározott készletnyilatkozat nem fogadható el.
   7. Amennyiben az OKTF NHI a Díj fizetésével késedelembe esik, a Közszolgáltatót késedelmi kamat illeti meg. A késedelmi kamat mértéke a késedelemmel érintett naptári félévet megelőző utolsó napon érvényes jegybanki alapkamat.
   8. Amennyiben a Közszolgáltató 2015. december 31-ig nem teljesíti a jelen Szerződés 2. mellékletében vállalt mennyiség legalább 95 %-át és nem kezdeményezte a 2. melléklet módosítását, úgy az elmaradás mértékének 50 %-ig, de legfeljebb a teljes mennyiség nettó ellenértékének 25 %-ig korlátozott mértékű hibás teljesítési kötbér terheli.
   9. A Közszolgáltató kötbért köteles fizetni abban az esetben is, ha az OKTF NHI által végzett ellenőrzés során a jelen Szerződésben és az irányadó kapcsolódó jogszabályokban (különösen a Ktdt.-ben és a végrehajtási rendeleteiben) rögzített, az OKTF NHI ellenőrzéséhez kapcsolódó (különösen együttműködési, tájékoztatási, okirat-átadási) kötelezettségei bármelyikét – a Közszolgáltató felé tett írásbeli felszólítás ellenére, az ott megjelölt határidőn belül – nem teljesíti. Egy kötelezettség megsértése esetén a kötbér összege az érintett hónap(ok)ban kifizetendő Díjnettósítás utáni 20 %-a, több kötelezettség megsértése vagy egy kötelezettség többszöri megsértés esetén mindösszesen legfeljebb 50 %-a.
   10. A kötbér az írásbeli felszólításban rögzített határidő eredménytelen lejártát követő napon válik esedékessé. A kötbér alkalmazását megalapozó tény megállapítására az OKTF NHI jogosult. Az OKTF NHI jogosult a meg nem fizetett kötbért a Közszolgáltatót illető Díjból visszatartani (beszámítás).
2. **A Díjfizetés további feltételei**

A Közszolgáltató az általa begyűjtött hulladékmennyiséget hasznosításra való előkészítés, előkezelés vagy a már előkezelt hulladékot hasznosítás céljából a Hulladékkezelőnek átadja.

A havi jelentés mellékleteként a Közszolgáltató köteles a hulladékot tőle átvevő Hulladékkezelővel kötött új – a jelen Szerződés aláírása után kötött vagy módosított – szerződését az OKTF NHI részére bemutatni.

Amennyiben az átvevő Hulladékkezelő nem Hasznosító, a Közszolgáltató az átvételt igazoló adatlapot köteles a havi jelentéshez csatolni. Díjfizetés azonban kizárólag a Hasznosítónak átadott és hasznosítói igazolással igazolt mennyiség után jár.

A Közszolgáltatónak – a 9.1 pont szerinti bankgarancia-nyújtási kötelezettségétől függetlenül – lehetősége van arra, hogy tárgyév augusztus 1-jétől tárgyév december 31. napjáig, a Szerződésben vállalt éves hulladék mennyiségek módosítását kezdeményezze a 2. melléklet új adatokkal történő benyújtásával. Az OKTF NHI diszkrecionális joga a módosítás befogadásáról, elutasításáról dönteni. A döntésről az OKTF NHI 60 napon belül értesíti Közszolgáltatót. Amennyiben az OKTF NHI a megküldött 2. melléklet módosításához írásban hozzájárult, a 2. melléklet helyébe – külön szerződésmódosítás nélkül – a módosított 2. melléklet lép.

Amennyiben a tárgyév augusztus 1-je előtt a Közszolgáltató közszolgáltatási szerződése valamely település tekintetében megszűnik, erről a Közszolgáltató 10 munkanapon belül köteles tájékoztatni az OKTF NHI-t, és az ennek megfelelően módosított 1. mellékletet megküldeni. Amennyiben a Közszolgáltató közszolgáltatási szerződése valamennyi település vonatkozásában megszűnik, úgy jelen Szerződés az utolsó közszolgáltatási szerződés lejártakor a közszolgáltatás ellátásának megszűnése miatt megszűnik. E két esetben a 2. melléklet módosítását a Közszolgáltató a Szerződés megszűnését megelőző három hónapon belül kérheti.

* 1. A 10.4. pontban foglaltaktól eltérően a Közszolgáltató a tárgyév augusztus 1-je előtt is jogosult kezdeményezni a 2. melléklet módosítását, amennyiben az azért válik szükségessé, mert a Közszolgáltató a nem rendszeres hulladékszállítás szabályairól és az ennek során eljáró állami szervek kijelöléséről szóló 292/2013. (VII. 26.) Korm. rendeletben foglaltak szerint ideiglenes ellátás vagy szükségellátás végzésére kijelölésre kerül.

A Díjra az a Közszolgáltató jogosult, aki a jelen Szerződés aláírásával kötelezettséget vállal arra, hogy a települési szilárd hulladékból közvetlenül a lakossági szelektív hulladékként begyűjtött csomagolási hulladékokat az egyéb, ipari-kereskedelmi kategóriába eső csomagolási hulladékoktól, illetve a nem csomagolási hulladékkategóriába sorolt hulladékoktól elkülönítetten tartja nyilván.

A Közszolgáltató vállalja, hogy amennyiben a jelen Szerződés hatálya alá tartozó hulladékot közösségen belülre, vagy harmadik országba hasznosítás céljából kiszállítja vagy kiszállíttatja, a kiszállítás vagy kiszállíttatás előtt három munkanappal – elektronikus úton, az alábbi e-mail címen: jelentes@oktf-nhi.gov.hu (Elszámolási szakterület) – értesíti az OKTF NHI-t, és biztosítja az OKTF NHI részére a kiszállításra kerülő hulladék esetleges ellenőrzését. Az értesítés tartalmazza: (a szállítmány indításának tervezett helyét és idejét,) a kiszállítani tervezett hulladék anyagáram szerinti megnevezését, HKT és EWC kódját, mennyiségét, a címzett adatait, valamint – ha az ismert – a hulladék szállítására vonatkozó engedély számát és a szállítóeszköz azonosító adatait. Amennyiben a hulladék szállítására vonatkozó engedély száma vagy a szállítóeszköz adatai a fent meghatározott időpontban még nem ismertek, a Közszolgáltató az adatokat a tudomására jutásától számított 3 munkanapon belül megküldi az OKTF NHI részére.

1. **Ellenőrzési jogosultság**
   1. Az OKTF NHI-nek az ellenőrzés végzésére a Ktdt., az egyéb vonatkozó jogszabályok és a jelen Szerződés vonatkozó rendelkezései alapján van lehetősége.
   2. Az OKTF NHI az ellenőrzés során jogosult
2. az Ellenőrzött székhelyére, telephelyére, az ott található építményekbe, műszaki létesítményekbe belépni;
3. a termékdíjköteles termékkel kapcsolatos hulladék gyűjtésére, begyűjtésére, szállítására, hasznosításra előkészítésére, rakodására, hasznosítására szolgáló eszközöket, létesítményeket, műtárgyakat, berendezéseket, gépeket, illetőleg rendszereket megvizsgálni;
4. a termékdíjköteles termékkel kapcsolatos hulladékok fizikai - kémiai tulajdonságait – szükség szerint mintavételezéssel – megvizsgálni és elemezni, továbbá az így képződött adatokból idősorokat képezni, monitoring tevékenységet folytatni;
5. a hulladékkal összefüggő munkafolyamatokat megtekinteni;
6. a termékdíjköteles termékkel kapcsolatos hulladékokkal kapcsolatos nyilvántartásokat, okiratokat, bizonylatokat megtekinteni, arról feljegyzést, másolatot készíteni;
7. olyan adatgyűjtést, feldolgozást elvégezni, amelyből e tevékenységet jellemző anyagmérleg meghatározható;
8. a Szerződésben vállalt kötelezettségeket és a gyorsjelentésekben, összesítésekben közölt adatokat tételesen ellenőrizni.

Az OKTF NHI ellenőrzési jogosultsága – a szabályszerű elszámolás érdekében – jelen Szerződés megszűnését követő 120 napig áll fenn.

Az ellenőrzés kiterjedhet – a Ktdt.-ben meghatározottak figyelembevételével – a jogszabályban, Szerződésben foglaltak betartásának vizsgálatára, illetve helyszíni ellenőrzésre.

11.4.1. A helyszíni ellenőrzés típusai:

a.) díjfizetési időszakon belüli ellenőrzés,

b.) havi jelentéshez, azaz a kifizetéshez kapcsolódó ellenőrzés, melynek határideje a 8.4. pontban meghatározottak szerint alakul,

c.) díjfizetési időszakot, illetve időszakokat követően végzett ismételt ellenőrzés.

A kifizetéshez kapcsolódó dokumentumalapú ellenőrzés a benyújtott dokumentumok ellenőrzéséből áll, amely kiterjed különösen:

* + 1. arra, hogy a benyújtott havi jelentés és mellékletei az elszámolhatóság szempontjából megfelelőek-e;
    2. arra, hogy a jelen Szerződésben foglalt mennyiségi és pénzügyi előrehaladási feltételeknek megfelelnek-e, illetve valós mennyiségi adatokon alapulnak-e;
    3. arra, hogy a benyújtott havi jelentés és mellékletei adattartalma összhangban van-e az elszámolási időszakra vonatkozó kifizetési előrejelzéssel és az elszámolhatósági szabályokkal;
    4. arra, hogy az elszámolási időszakban a köztartozás-mentesség fennáll-e;
    5. a bejelentett technológia alkalmazására.

A helyszíni ellenőrzés kiterjed különösen arra, hogy:

* + 1. a benyújtott dokumentumok valós mennyiségi adatokon alapulnak-e, és megfelelnek-e a jelen Szerződésben vállalt kötelezettségeknek és szakmai célkitűzéseknek;
    2. a havi jelentés mellékleteként benyújtott alátámasztó bizonylatok, egyéb dokumentumok eredeti példánya rendelkezésre áll-e, és megegyezik-e a havi jelentéshez benyújtott másolattal;
    3. az ellenőrzött által benyújtott vezetői nyilatkozat összhangban van-e az azt megalapozó bizonylatokkal;
    4. a jelen Szerződés szerinti tevékenység folytatásának helyén található hulladékkezeléssel érintett termékek, anyagok fizikai paramétereinek rögzítése a jogszabályoknak megfelelően megtörtént-e;
    5. az új technológia alkalmazására, a hasznosítási technológia megvalósításának, illetve megvalósíthatóságának technológiai ellenőrzésére.
  1. Az ellenőrzés lefolytatására az OKTF NHI-vel munkaviszonyban álló személy, az ellenőrzésben közreműködésre – egyedi meghatalmazás alapján – az OKTF NHI-vel szerződéses jogviszonyban álló személy jogosult. A közreműködő önálló ellenőrzési cselekményt nem végezhet. Az ellenőrzésre való jogosultságot az ellenőrzést végző személyazonosításra alkalmas okmánnyal és megbízólevéllel, a közreműködő pedig személyazonosításra alkalmas okmánnyal és az egyedi megbízólevéllel igazolja.
  2. Az OKTF NHI az ellenőrzéshez – az egyedi megállapodásban meghatározottak szerint – kérheti hatóság, illetve szakértő közreműködését.
  3. Az ellenőrzés lefolytatásáról az ellenőrzést megelőzően az OKTF NHI írásban értesíti (előzetes bejelentés) az ellenőrzöttet, kivéve, ha azzal az ellenőrzés célját vagy eredményességét veszélyeztetné. Az Ellenőrzött köteles az ellenőrzésben közreműködni, és az ellenőrzésről készült jegyzőkönyv aláírására jogosult személyt az általa meghatározott munkaidőben folyamatosan biztosítani. Az ellenőrzésről készült jegyzőkönyv aláírására jogosult személynek amennyiben nem a Közszolgáltató törvényes képviselője, a jogszabályoknak megfelelő meghatalmazással kell rendelkeznie.
  4. Helyszíni ellenőrzés a tevékenységgel érintett székhelyen, illetve telephelyen, a tevékenység végzése idején folytatható. Ellenőrzés szempontjából telephelynek minősül a közterületen kialakított szelektív hulladékgyűjtés céljára szolgáló terület, gyűjtőpont, a hulladékudvar és az átrakó is.
  5. Ha az Ellenőrzött tevékenységéhez más személy, szervezet ingatlanát veszi igénybe, az ingatlan tulajdonosának, kezelőjének hozzájárulását a Közszolgáltatónak kell biztosítania.
  6. Az OKTF NHI a saját jogú ellenőrzése kapcsán jogosult idő- és helymeghatározással ellátott eszközzel hang, kép és mozgókép rögzítésére, és az így szerzett adat bizonyítékként való felhasználására.
  7. Az OKTF NHI a saját jogú ellenőrzése során mintát vehet. A mintát és a mintavételhez, valamint a helyszíni vizsgálathoz szükséges edényzetet díjmentesen az Ellenőrzött bocsátja rendelkezésre a vizsgálat elvégzésének időtartamára. A mintavételről jegyzőkönyv készül, melyet 3 példányban kell kiállítani (első példánya az OKTF NHI példánya, másodpéldánya a mintát kíséri, harmadpéldánya az Ellenőrzött példánya).
  8. Az Ellenőrzött köteles a tevékenység végzésének helyétől eltérő helyen tárolt, az ellenőrzéssel érintett dokumentumok 5 napon belüli bemutatására. A bemutatás helyét és idejét az ellenőrzésről készített jegyzőkönyvben kell rögzíteni.
  9. Az OKTF NHI az ellenőrzésről, valamint az ellenőrzött szóbeli nyilatkozatáról jegyzőkönyvet köteles készíteni, melyet az Ellenőrzött részére az ellenőrzést követően igazolt módon átad. Az Ellenőrzött által vitatott jegyzőkönyvi megállapítások tisztázása érdekében ésszerű határidőn belül szakmai egyeztetést kell tartani, melyről a Felek kiegészítő jegyzőkönyvet készítenek.
  10. Az Ellenőrzött jogosult az ellenőrzést végző személyazonosságáról meggyőződni, az ellenőrzési cselekménynél jelen lenni, illetve megfelelő képviseletről gondoskodni. Az Ellenőrzöttnek joga van továbbá az ellenőrzés során keletkezett iratokba betekinteni, ennek során minden olyan iratba betekinthet, arról másolatot készíthet, vagy saját költségére készíttethet, amely jogainak érvényesítéséhez, kötelezettségeinek teljesítéséhez szükséges.
  11. Az Ellenőrzöttnek joga van a megállapításokkal kapcsolatban felvilágosítást kérni, azokra észrevételt tenni, bizonyítási indítványokat előterjeszteni, a jegyzőkönyv tartalmát megismerni, és arra a jegyzőkönyv átadását, kézbesítését követő 15 napon belül írásban észrevételt tenni. Az Ellenőrzött indokolt észrevételei alapján kiegészítő ellenőrzésnek van helye.
  12. A Közszolgáltató – az információs önrendelkezési jogról és az információszabadságról szóló 2011. évi CXII. törvény 5. § (1) bekezdés *a)* pontja, illetve az adózás rendjéről szóló 2003. évi XCII. törvény 54. § (1) bekezdés *c)* pontja alapján – a jelen Szerződés aláírásával kifejezetten hozzájárul, hogy az OKTF NHI az ellenőrzése szempontjából vizsgálandó – a Közszolgáltató adótitkot vagy személyes adatait tartalmazó – adatait megismerhesse. A Közszolgáltató továbbá biztosítja, hogy jelen pont rendelkezése a közreműködői személyes adataira is kiterjedjen.

1. **Szerződés megszüntetése**
   1. Jelen Szerződés egyoldalú rendes felmondással nem szüntethető meg.
   2. Amennyiben a közszolgáltatókra vonatkozó jogszabályi feltételek megváltozása miatt a közszolgáltató nem láthat el jogszerűen közszolgáltatói tevékenységet, a Szerződést az OKTF NHI jogosult felmondani.
   3. Felek megállapodnak, hogy a jelen Szerződés közös megegyezéssel bármikor megszüntethető, egyébként pedig súlyos szerződésszegés esetén egyoldalú és azonnali hatályú felmondással. Ilyen esetben a Felek egymással a megszűnés napjával elszámolnak.
   4. Az előző pont szerinti súlyos szerződésszegő magatartásnak minősülnek különösen az alábbiak:
      1. amennyiben hitelt érdemlően bebizonyosodik, hogy a Közszolgáltató a Szerződés előkészítése, megkötése, illetve teljesítése során szándékosan vagy súlyos gondatlanságból annak szakmai és pénzügyi tartamát érdemben befolyásoló, valóságnak nem megfelelő adatot szolgáltatott;
      2. kötelező szerződés, engedély vagy egyéb jogosító dokumentum hatályának jelen Szerződés tartama alatti megszűnése, és annak ésszerű időn belül történő meg nem újítása;
      3. amennyiben a Közszolgáltató a Díj érvényesítése során a részéről akár szándékos megtévesztés, akár vezetői ellenőrzés elmulasztása, akár saját belső szabályozásának hiányára vagy hiányosságára visszavezethető ok miatt hitelt érdemlően bebizonyosodik, hogy a Közszolgáltató alacsonyabb hulladékkezelői díjkategóriába eső hulladékot magasabb hulladékkezelői díjkategóriába sorolt hulladékként kísérelt meg elszámolni vagy számolt el;
      4. amennyiben a Közszolgáltató a jelen Szerződés 6.14-6.17. pontjában foglalt rendelkezéseket megszegi;
      5. amennyiben a Közszolgáltató a bankgaranciát a 9.2. pontban írt határidőig nem adja át, vagy az OKTF NHI (a bankgaranciának a 9.1. pontjában található feltételeknek való meg nem felelése okán) azt nem fogadja el;
      6. amennyiben hitelt érdemlően bebizonyosodik, hogy a Közszolgáltató a 6.5. pontjában foglalt kötelezettségével kapcsolatban valóságnak nem megfelelő adatot szolgáltatott.
   5. Amennyiben a Közszolgáltató nem szerepel a köztartozásmentes adózói adatbázisban és felhívásra sem csatolja be a köztartozás mentességet igazoló, 30 napnál nem régebbi NAV nemleges együttes igazolást, illetve köztartozása áll fenn, az OKTF NHI jelen Szerződést azonnali hatállyal felmondhatja.
   6. A Közszolgáltató hulladékgazdálkodási közszolgáltatási szerződésének vagy a hulladékgazdálkodási közszolgáltatás ellátásának megszűnése esetén a Szerződés azonnali hatállyal megszűnik az adott megszűnt szerződés hatálya alá tartozó hulladékmennyiség és Díj tekintetében.
   7. A Közszolgáltató az azonnali hatályú megszüntetés esetén köteles megtéríteni a szerződésszegéssel okozott – az OKTF NHI, illetve harmadik személyek részéről felmerült – károkat.
   8. Bármelyik Fél által a teljesítés lehetetlenné válása okainak kérdésében a mindenkor hatályos Ptk. alapján kell eljárni. Ilyen lehetetlenné válási eset különösen a *vis maior*.
   9. A szerződés megszűnése esetén a közszolgáltató köteles az OKTF NHI részére a kiadott loggert működőképes állapotban visszajuttatni.
2. **Záró rendelkezések**
   1. Fentieken túlmenően is kötelesek a Felek egymással együttműködni a jelen Szerződés teljes körű megvalósítása érdekében, és egymást minden – a jelen Szerződés teljesítése szempontjából fontos vagy fontosnak vélt – kérdésről, fejleményről lehetőség szerint előzetesen vagy utólag haladéktalanul értesíteni. Az OKTF NHI az OGyHT módosítását a honlapján közzéteszi és arról a Közszolgáltatót egyidejűleg tájékoztatja.
   2. Jelen Szerződés módosítása – a 6.8. és a 10.4. pontokban foglaltak kivételével – csak együttes írásbeli formában érvényes.
   3. A jelen Szerződésben nem szabályozott kérdésekben különösen a mindenkor hatályos Ptk., a Ktdt., a Ktdt. végrehajtási rendelete, a Ht., és az egyéb vonatkozó jogszabályok rendelkezései irányadóak a Preambulumban meghatározott szándékkal együtt értelmezve.
   4. Felek kijelentik, hogy jelen Szerződésből eredő jogvitáikra (amennyiben a békés megegyezés nem vezetett eredményre) a Székesfehérvári Törvényszék, illetőleg a Budai Központi Kerületi Bíróság kizárólagos illetékességét kötik ki.
   5. Amennyiben a jelen Szerződés egyes rendelkezései részben vagy egészben érvénytelenné válnak, úgy ez a Szerződés egyéb rendelkezéseinek érvényességét nem érinti. Az érvénytelen rendelkezés helyett a Felek olyan rendelkezésben állapodnak meg, amely jogszerű és a Felek eredeti szerződéskötő szándékának leginkább megfelel.
   6. Az 1. és 2. mellékletek formai követelménye, hogy cégszerűen, az egyéb adatszolgáltatás pedig – a jelen Szerződés 3.8. és 6.5. pontjában foglalt kivétellel – a Közszolgáltató belső működési rendjének megfelelően az erre jogosult személy által kerüljön aláírásra.
   7. Felek megállapodnak, hogy jelen Szerződés megkötésével egyidejűleg Közszolgáltató a kitöltött 1-6. adatlapokat az OKTF NHI rendelkezésére bocsátja. Felek megállapodnak, hogy az adatszolgáltatás keretében rendelkezésre bocsátott adatok év közbeni változása esetén Közszolgáltató köteles 10 munkanapon belül – az aktualizált adatlap megküldésével – értesíteni az OKTF NHI-t. Felek megállapodnak, hogy az adatok aktualizálása nem minősül szerződésmódosításnak.
   8. Felek a jelen szerződéssel, illetve az annak során teljesített szolgáltatással kapcsolatosan kölcsönösen kijelentik, hogy a teljesítés során, vagy egyéb módon tudomásukra jutott minden információt és adatot bizalmasan kezelnek és megőriznek, ezeket a másik fél előzetes, írásbeli hozzájárulása hiányában egyik fél sem hozza nyilvánosságra, vagy illetéktelen harmadik személy tudomására. A Közszolgáltató jelen Szerződés aláírásával tudomásul veszi, hogy nem minősül üzleti titoknak az az adat, amelynek megismerését, vagy nyilvánosságra hozatalát külön törvény közérdekből elrendeli.
   9. Jelen Szerződés mindkét fél általi aláírásával lép hatályba és a Felek szerződésszerű teljesítésével szűnik meg. Amennyiben a Felek nem egy időben írják alá jelen Szerződést, abban az esetben a később aláíró fél aláírásának időpontja a jelen Szerződés hatályba lépésének napja.
   10. Jelen Szerződés elválaszthatatlan részét képezik – és nélkülük a jelen Szerződés érvénytelen – az alábbi mellékletek:

1. melléklet: Településlista

2. melléklet: Vállalt csomagolási hulladék (anyagáram és mennyiség)

Jelen Szerződést a Felek, mint akaratukkal mindenben megegyezőt, az alulírt helyen és időben, cégszerűen aláírták.

, 2015. „ .” Budapest, 2015. „ .”

|  |  |  |  |
| --- | --- | --- | --- |
| |  | | --- | | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | | Búsi Lajos  mb. főigazgató-helyettes | | **Országos Környezetvédelmi és Természetvédelmi Főfelügyelőség**  **Nemzeti Hulladékgazdálkodási Igazgatóság** | |

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  |
| Név:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  |
| Tisztség: \_\_\_\_\_\_\_\_\_\_\_\_\_\_\_\_\_\_\_\_\_\_ |  |
| Cégnév: \_\_\_\_\_\_\_\_\_\_\_\_\_\_\_\_\_\_\_\_\_\_ |  |